open-index/open-wikipedia-markdown huggingface dataset:
You (sang)

**«You»** er en singel utgitt av George Harrison, fra albumet hans, *[[Extra Texture (Read All About It)]]*, fra 1975. *«You»* kom som nummer #38 på listene i Storbritannia, og som nummer #20 i USA.

## Bakgrunn
«You» ble originalt spilt inn for Ronnie Spector, som endte med å ikke bruke låten. Backingsporet ble spilt inn i februar 1971, med hjelp av Spectors ektemann, Phil Spector. I 1975, spilte Harrison, enkelt nok, inn sin egen vokal over backingsporet og ga ut låten på albumet, *[[Extra Texture (Read All About It)]]*. Teksten «I love you» og «you love me», gjør dette til en av de enkleste av Harrisons sangtekster.

En 45-sekunders instrumentalversjon av låta, dukker opp enda en gang på *Extra Texture*, etterfulgt av «Can't Stop Thinking About You».

## Coverversjoner
*«You» ble covret av den amerikanske sangeren og låtskriveren Lisa Mychols på hyllestalbumet *He Was Fab – a Tribute to George Harrison*. 
*Den har også blitt covret av Les Fradkin på hyllestalbumet hans, *Something for George*, fra 2005.
Nattklubb

**Nattklubb** eller **diskotek** er et utested som holder åpent på kvelds- og nattetid, og som vanligvis har unge mennesker som målgruppe. Nattklubber har gjerne bar med alkoholservering, dansegulv og stoler en kan slappe av i. Det er vanlig med høy musikk, dempet belysning og lyseffekter. En må som regel stå i kø og passere en dørvakt for å komme inn på klubben, og det kreves ofte inngangspenger.

Utestedene retter seg ofte mot et spesielt publikum, for eksempel gother, homofile eller de som liker en bestemt type musikk, som rock, trance eller rhythm and blues. De kan ha opptredener fra for eksempel musikerer, komikere eller strippere for å trekke flere folk. Blant vanlige ansatte finner en som regel bartendere, en DJ, og folk som rydder.

En girer seg gjerne opp til feststemning før en går til en nattklubb, for eksempel ute på en bar eller hjemme på et vorspiel.

## Se også
* Klubb

## Eksterne lenker
*
Tasersuup atuarfia

**Tasersuup atuarfia** (tidligere **Qaqortup atuarfia**) er en folkeskole i Qaqortoq i Kujalleq kommune på sydkysten av Grønland. Før kommunesammenslåingen 1. januar 2009 lå skolen i Qaqortoq kommune.

Skolen er sydgrønlands største, med ca. 400 elever og 30 lærere. 

## Referanser
Erling Kroghs sangerlegat

**Erling Kroghs sangerlegat** er et legat etter tenoren Erling Krogh (1888–1968). Legatet ble første gang delt ut i 1991. Det administreres av Den norske opera og deles ut annethvert år til en norsk mannlig sanger, fortrinnsvis tenor. Stipendet skal benyttes til utdannelse og varierer mellom  og  kroner. Øvre aldersgrense for å få Erling Kroghs sangerlegat er 35 år. Neste utdeling finner sted i 2019.

## Mottakere
*2017 Petter Wulfsberg Moen
*2015 Mikkel Skorpen
*2013 Bror Magnus Tødenes 
*2011 Håkon Kornstad
*2009 Jan Erik Fillan
*2007 Bjøro Hildebrandt
*2005 Marius Roth Christensen 
*2003 Thomas Ruud
*2001 Helge Rønning 
*1999 Rein Alexander
*1997 Henrik Engelsviken 
*1995 Thor Inge Falch 
*1993 Mikael Fagerholm
*1991 Jens Olai Justvik

## Referanser
Verdipolitisk parti

**Verdipolitisk parti** var et politisk parti i Norge, som ble dannet ved en avskalling fra Pensjonistpartiet.

Partiet ble stiftet 12. mai 2009 med Ole Kristian Fiksdal, kommunestyrerepresentant i Nittedal, som leder. Tormod Dahl og Audun Tømmerås, fylkestingsrepresentanter i Østfold og Aust-Agder, satt også i partiets sentrale ledelse.

Ragnhild Johansen og Sanjin Salahovic, bystyrerepresentanter i Risør og Arendal, sluttet seg til partiet, men betegnet seg bare som uavhengige. Johansen var valgt for Pensjonistpartiet og Salahovic for Venstre.

I 2010 meldte Ingunn Brattlid, kommunestyrerepresentant i Horten, overgang fra Arbeiderpartiet til Verdipolitisk parti.

I 2011 stilte Verdipolitisk parti lister ved kommunestyrevalgene i Horten, Risør og Arendal, men fikk ikke valgt noen representanter (se kommunestyre- og fylkestingsvalget 2011 for øvrige lister).

Partilaget i Risør la ned seg selv våren 2015. Verdipolitisk parti ble slettet fra enhetsregisteret kort tid etter.

## Eksterne lenker
Áhkká

**Áhkká** (tidligere skrevet *Akka*) er et fjellmassiv i Stora Sjöfallets nasjonalpark  i det nordvestlige Lappland, i Jokkmokk kommune, i Norrbottens län i det nordlige Sverige. Den høyeste toppen, *Stortoppen*, rager 2&nbsp;011 meter over havet. Skilt fra denne med en stedvis knivskarp egg ligger *Nordøsttoppen* (1 905 moh.) Fjellmassivet består av bratte topper og isbreer ved den sørlige stranden av innsjøen Akkajaure. Fra Áhkkás fot till den høyeste toppen er det 1&nbsp;562 meter (målt fra Akkajaures vannflate, 453 moh.), som er det største for noe fjell i Sverige. Vest for Stortoppen ligger *Borgtoppen* (1961 moh.), som er oppkalt etter fotografen og eventyreren Borg Mesch.

## Etymologi
Navnet er hentet fra samisk mytologi hvor Áhkká er den samiske gudinnen som stod for alt det kloke og skjønne i verden. Dette forklarer også grunnen til at «áhkká» i det samiske språket brukes som et samisk navn på bestemødre og andre gamla (kloke) koner. Jmf forøvrig det nå utdødde akkalasamiske språket. På finsk brukes ordet «akka» om gamle koner i sin alminnelighet.

Akka er også navnet på ledergåsen i Selma Lagerlöfs bok Nils Holgerssons underbara resa genom Sverige, på grunn av hennes rolle som gammel og klok.

## Fotnoter



## Referanser




## Se også
* Liste over fjell i Skandinavia

## Eksterne lenker
*
Erich Schwab

**Erich Arthur Fritz Schwab** (født 31. desember 1919, død 24. november 2006)  var en sveitsisk friidrettsutøver som deltok i de olympiske leker 1948 i London og 1952 i Helsingfors.

Schwab vant en olympisk bronsemedalje i friidrett under Sommer-OL 1948 i London. Han kom på tredjeplass på 10 kilometer kappgang bak svenskene John Mikaelsson og Ingemar Johansson.

Fire år senere, under Sommer-OL 1952 i Helsingfors, kom han på andreplass bak John Mikaelsson.

Hans far, Arthur Schwab, vant en olympisk sølvmedalje under Sommer-OL 1936 i Berlin på 50 kilometer kappgang.

## OL-medaljer
* 1952  Helsingfors  -  Sølv i friidrett, 10 km kappgang
* 1948  London  -  Bronse i friidrett, 10 km kappgang

## Eksterne lenker
*
Loysingarflokkurin

**Loysingarflokkurin** (i samtiden stavet *Loysunarflokkurin*, oversatt: «Løsrivelsespartiet») var et politisk parti på Færøyene. Partiet representerte den sosialistiske og mest radikale delen av selvstyrebevegelsen som brøt med sitt gamle parti, Sjálvstýrisflokkurin. Loysingarflokkurin hadde sin kjerne i foreningen «Móti loysing», som ble stiftet i Tórshavn i slutten av 1920-årene av Sverri Patursson og Andreas Ziska.

Ved lagtingsvalget i 1940 nominerte Loysingarflokkurin kjøpmann Andreas Ziska, husmor og formann i arbeiderkvinnelaget Andrea Árting, journalist Sverri Patursson og fisker Valdemar Ejde på sin liste på Suðurstreymoy, og en liste på Sandoy. Blant tillitsmennene for listene var tidligere lagtingsmann Nyholm Debess. Listene fikk henholdsvis 107 og 32 stemmer, noe som svarte til 8,1 % og 5 % av de avgitte stemmene på Suðurstreymoy og Sandoy. Det var ikke nok til å oppnå representasjon.

Fra 1942 til 1945 utgav Andreas Ziska avisen *Fríu Føroyar*, som målbar partiets politikk.

Andrea Árting var blant dem som senere ble sentrale i Tjóðveldisflokkurin, stiftet i 1948.

## Referanser
Volvo XC

**Volvo XC** kan vise til:
*Volvo XC40, en bilmodell fra bilprodusenten Volvo
*Volvo XC60, en bilmodell fra bilprodusenten Volvo
*Volvo XC70, en bilmodell fra bilprodusenten Volvo
*Volvo XC90, en bilmodell fra bilprodusenten Volvo
Gaston Godel

**Gaston Godel** (født 19. august 1914 i Griviziez, 17. februar 2004) var en sveitsisk friidrettsutøver som deltok i de olympiske leker 1948 i London.

Godel vant en olympisk sølvmedalje i friidrett under Sommer-OL 1948 i London. Han kom på andreplass på 50 kilometer kappgang bak svenske John Ljunggren.

## OL-medaljer
* 1948  London  -  Sølv friidrett, 50 km kappgang

## Eksterne lenker
*
Templet (Svalbard)

**Templet** er et fjell på 756 moh. på Spitsbergen, Svalbard. Templet ligger nord for Sassenfjorden, på den sørlige delen av Bünsow Land, sør for Cooperbreen og vest for Bjonadalen. Fjellet ligger i Sassen-Bünsow Land nasjonalpark, og er kjent som en av Svalbards turistattraksjoner.  

Templet har fått sitt navn på grunn av måten smeltevann har karvet intrikate strukturer inn i fjellveggen, slik at det på avstand kan minne om ødelagte gotiske tempelruiner. Fjellet består av mange horisontale lag av skifer, kalkstein og kiselbergarter fra karbon og perm. 

Den lille, karakteristiske tinden på den vestlige kanten av fjellet blir kalt Skiltvakten, og vokter inngangen til Gipsdalen.

## Referanser
Templet

**Templet** er navn på noen fjell i Skandinavia (inkl. Svalbard).

Oppslaget kan vise til
*Templet (Sylene), fjell på svensk side i Sylene (1728 moh.)
*Templet (Svalbard), fjell på Svalbard, (766 moh.)

## Se også
* Tempel, bygningstype
Tebbs Lloyd-Johnson

**Terrence «Tebbs» Lloyd-Johnson** (født 7. april 1900, død 26. desember 1984)  var en sveitsisk friidrettsutøver som deltok i de olympiske leker 1948 i London.

Lloyd-Johnson vant en olympisk bronsemedalje i friidrett under Sommer-OL 1948 i London. Han kom på tredjeplass på 50 kilometer kappgang bak svenske John Ljunggren og Gaston Godel fra Sveits. Han er den eldste olympiske medaljevinneren i friidrett med alderen 48 år og 15 dager. 

## OL-medaljer
* 1948  London  -  Bronse friidrett, 50 km kappgang

## Eksterne lenker
*
Jammerdalen

**Jammerdalen** er området omkring Pedersgata fra Arbeidergata til Harald Hårfagres gate i Stavanger. Det er ulike tolkninger av hva navnet kommer fra.

I krysset med Arbeidergata ligger blant annet noe så sjeldent for Stavanger som en stor bygård i tre. Her bodde mange familier, mange med store barnekull. 

Det var fram til 1980-tallet to kolonialbutikker i Jammerdalen, som hadde hvert sitt ølutsalg med egen inngang. En på hver side av Pedersgata. Den ene har nå frisør og den andre bolighus.

Skuespilleren Espen Hana er vokst opp i Jammerdalen.

## Kilder
* Bang-Andersen Arne: Stavanger, historien om Østre bydel, Dreyer forlag, udatert – ca. 1985.
* Flatøe Geir: Sankt Peters egen gate, Stavanger Aftenblad plus, 11. desember 2009, side 14-21.
* Knutsen Annalisa Thelin : Pedersgaten på langs. Velkommen til en rusletur gjennom Pedersgaten i Stavanger. – http://pedersgaten.org/
Ruohtesvágge

**Ruohtesvágge** er et cirka 17 kilometer langt dalføre i Sarek nasjonalpark i Sverige. Dalføret befinner seg mellom fjellene Ruohtes og Sarektjåhkkå. Ruohtesvágge strekker seg fra den øvre Rapadalen til grensen mot den nordlige delen av Stora Sjöfallets nasjonalpark.

## Referanser
Moriusaq

**Moriusaq** (også: Moriussaq) er en liten bygd med to innbyggere i Qaasuitsup kommune i Nord-Grønland, ca. 30 km fra Thule Air Base. 

Jakt- og fangstmulighetene i området er bra, spesielt fisk, sel og isbjørn. I den siste tiden har noen familier flyttet bort, spesielt til Qaanaaq, der infrastrukturen er bedre. I 1998 hadde bygda ca. 40 innbyggere.

Innbyggerne har både TV og radiomottak, private telefoner og en liten kraftstasjon for strøm. Moriusaq har en liten butikk, skole, kirke og et bibliotek. Hvert år besøkes landsbyen av en lege og en tannlege.

## Referanser


## Eksterne lenker
* Bilde fra Moriusaq
Tom Hicks

**Thomas Ollis Hicks sr.** (1946–2025) var en amerikansk forretningsmann. Ifølge *[[Forbes Magazine]]* hadde Hicks i 2009 en estimert formue på 1 milliard dollar. Han var med og grunnla investeringsfirmaet *Hicks, Muse, Tate & Furst*, og satt som formann i *Hicks Holdings LCC*, selskapet som eier og styrer *Hicks Sports Group*, som igjen eier Texas Rangers, Dallas Stars og Mesquite Championship Rodeo. Hicks var tidligere medeier i Liverpool FC, men etter en rettsrunde ble klubben tvangssolgt til New England Sport Ventures.

## Referanser


## Eksterne lenker
*
Ding Dong, Ding Dong

«**Ding Dong, Ding Dong**» er en sang av George Harrison, utgitt 6. desember 1974 på Apple Records.

## Bakgrunn
«Ding Dong, Ding Dong» var George Harrisons sang for første nyttårsdag. Sangen ble en moderat hit da den ble utgitt (den nådde nummer #36 i USA, nummer #38 i Storbritannia, og nummer #31 i Tyskland), og får fortsatt radiotid rundt nyttår. 

Det ble laget en video hvor – slik sangteksten antyder – Harrison «rang out the old» («ringte ut det gamle») ved opptre i en grå dress uten krage og spilte på sin 12-strengers Rickenbacker-gitar, som han brukte i The Beatles første år. Han opptrådte også kortvarig i sin fargerike uniform fra Sgt. Pepper for det første gang siden promoteringen av «Hello, Goodbye» på slutten av 1967. B-siden - «I Don't Care Anymore» - har ennå ikke blitt utgitt på CD (skrivende stund: 2009).

## Listeplasseringer
«Ding Dong, Ding Dong» kom som nummer #38 på listene i Storbritannia og som nummer #36 i USA.

## Referanser
Theo Bruce

**Thomas Theodore «Theo» Bruce** (født 28. juli 1923, død 1. august 2002) var en australsk friidrettsutøver som deltok i de olympiske leker 1948 i London.

Bruce vant en olympisk sølvmedalje i friidrett under Sommer-OL 1948 i London. Han kom på andreplass i lengdehopp med et hopp på 7,555 meter bak amerikanske Willie Steele som vant med 7,825. Bruce deltok også på Australias stafettlag på 4 x 100 meter. 

## OL-medaljer
* 1948  London  -  Sølv i friidrett, høydehopp

## Referanser


## Eksterne lenker
*
Herb Douglas

**Herbert Paul «Herb» Douglas, jr.** (født 9. mars 1922, død 22. april 2023) var en amerikansk friidrettsutøver.

Douglas vant en olympisk bronsemedalje i friidrett under Sommer-OL 1948 i London med et lengdehopp på 7,455 meter, ti centimeter kortere enn Theo Bruce fra Australia, og 28 cm kortere enn landsmannen Willie Steele.
 
## OL-medaljer
* 1948  London  -  Bronse i friidrett, høydehopp

## Referanser


## Eksterne lenker
*
Erkki Kataja

**Erkki Olavi Kataja** (født 19. juni 1924 i Kuusankoski, død 27. april 1969) var en finsk friidrettsutøver som deltok i de olympiske leker 1948 i London og 1952 i Helsingfors.

Kataja vant en olympisk sølvmedalje i friidrett under Sommer-OL 1948 i London. Han kom på andreplass i stavsprang med et hopp på 4,20 meter, bak amerikanske Guinn Smith som vant med 4,30.

## OL-medaljer
* 1948  London  -  Sølv i stavsprang

## Eksterne lenker
*
George Avery

**George Gordon Avery** (født 11. februar 1925 i New South Wales, død 22. september 2006 i Woonona, New South Wales) var en australsk friidrettsutøver som deltok i de olympiske leker 1948 i London.

Avery vant en olympisk sølvmedalje i friidrett under Sommer-OL 1948 i London. Han kom på andreplass i tresteg med et hopp på 15,365 meter bak svenske Arne Åhman som vant med 15,40. 

## OL-medaljer
* 1948  London  -  Sølv i friidrett, tresteg

## Eksterne lenker
*
Jim Delaney

**Francis James «Jim» Delaney** (født 1. mars 1921, død 2. april 2012) var en amerikansk friidrettsutøver som deltok i de olympiske leker 1948 i London.

Delaney vant en olympisk sølvemedalje i friidrett under Sommer-OL 1948 i London. Han kom på andreplass i kulestøt med et støt på 16,68 bak sin landsmann Wilbur Thompson som vant med 17,12 som var ny olympisk rekord.

## OL-medaljer
* 1948  London  -  Sølv i friidrett, kulestøt

## Referanser


## Eksterne lenker
*
George Stanich

**George Anthony Stanich** (født 4. november 1928) var en amerikansk friidrettsutøver som deltok i de olympiske leker 1948 i London.

Stanich vant en olympisk bronsemedalje i friidrett under Sommer-OL 1948 i London. Han kom på tredjeplass høydehopp med et hopp på 1,95 samme høyde som sølvvinneren Bjørn Paulson fra Norge og en centimeter lavere enn australske John Winter.
 
## OL-medaljer
* 1948  London  -  Bronse i friidrett, høydehopp

## Referanser


## Eksterne lenker
*
Xinminshuo

***Xinminshuo*** (Om den nye borger) var et filosofisk-politisk manifest skrevet av den kinesiske forfatter og politiske filosof Liang Qichao i 1902, mot slutten av Qing-dynastiets styre i Kina. Det var et viktig element i Liangs innsats for å presentere den moderne vestlige sivilisasjon for Kina, og fikk betydning for yngre kinesiske intellektuelles tenkning om landets fremtid.
Jim Fuchs

**James «Jim» Emanuel Fuchs** (1927–2010) var en amerikansk friidrettsutøver som deltok i De olympiske leker 1948 i London.

Fuchs vant en olympisk bronsemedalje i friidrett under Sommer-OL 1948 i London. Han kom på tredjeplass i kulestøt bak sine landsmenn Wilbur Thompson og Jim Delaney.

## OL-medaljer
* 1948  London  -  Bronse i friidrett, kulestøt
* 1952  Helsingfors  -  Bronse i friidrett, kulestøt

## Referanser


## Eksterne lenker
*
Lainioälven

**Lainioälven**, eller **Lainio älv**, (finsk: *Lainiojoki*, nordsamisk: *Lávnjiteatnu*, på svensk også kalt *Urälven*) er ei elv i Norrbottens län i Sverige. Den er ei sideelv til Torneälven, og er 266&nbsp;km lang. 

Elva dannes ved samløpet av tilløpselvene Dávvaeatnu og Rostoeatnu, som begge har utspring fra grenseområdene mot Målselv kommune i Troms fylke i Norge. Elva munner ut i Torneälven rundt 10&nbsp;km sørøst for Junosuando. De største sideelvene er Pulsujoki, Oaggujohka og Saankijoki. Tettsteder langs Lainioälven er Kangos og Övre Soppero. 

Lainioälven er ansett som en  fiskeelv, og har rike forekomster av gjedde, abbor, harr, og laks i juli og august.

## Eksterne lenker
* Lainio Vildmark  – bilder og info for besøkende
Fortune Gordien

**Fortune Everett Gordien** (1922–1990) var en amerikansk friidrettsutøver som deltok i de olympiske leker 1948 i London, 1952 i Helsingfors og 1956 i Melbourne.

Gordien vant en olympisk bronsemedalje i friidrett under Sommer-OL 1948 i London. Han kom på tredjeplass i diskoskast bak Adolfo Consolini og Giuseppe Tosi fra Italia.

Åtte år senere, under Sommer-OL 1956 i Melbourne vant han en sølvmedalje i diskos, hans landsmann Al Oerter tok sin første olympiske tittel av i alt fire på rad.

Han vant gull i diskos under de Panamerikanske leker 1955 i Buenos Aires i Argentina.

## OL-medaljer
*  1956  Melbourne  -  Sølv i friidrett, diskos  USA
*  1948  London  -  Bronse i friidrett, diskos  USA

## Referanser


## Eksterne lenker
* 
*
Bob Bennett

:*For den amerikanske politikeren, se [[Robert Foster Bennett]].*

**Robert Howard «Bob» Bennett** (9. august 1919, død 13. desember 1974) var en amerikansk friidrettsutøver som deltok i de olympiske leker 1948 i London. 

Bennett vant en olympisk bronsemedalje i friidrett under Sommer-OL 1948 i London. Han kom på tredjeplass i sleggekast bak Imre Németh fra Ungarn og Ivan Gubijan fra Jugoslavia.

## OL-medaljer
* 1948  London  -  Bronse i friidrett, slegge

## Eksterne lenker
*
Basil Bennett

**Basil Robert Bennett** (født 30. november 1894 i Illinois, død 19. august  1938 i Illinois) var en amerikansk friidrettsutøver som deltok i de olympiske leker 1920 i Antwerpen. 

Bennett vant en olympisk bronsemedalje i friidrett under Sommer-OL 1920 i Antwerpen. Han kom på tredjeplass i sleggekast bak sin landsmann Patrick Ryan og Carl Johan Lind fra Sverige.

## OL-medaljer
* 1920  Antwerpen  -  Bronse i friidrett, sleggekast  USA

## Referanser


## Eksterne lenker
*
Steve Seymour

**Stephen «Steve» Andrew Seymour** (1920–1973) var en amerikansk friidrettsutøver som deltok i de olympiske leker 1948 i London.

Seymour vant en olympisk sølvemedalje i friidrett under Sommer-OL 1948 i London. Han kom på andreplass i spydkast med et kast på 67,56 meter bak finske Tapio Rautavaara som vant med 69,77.

## Referanser


## Eksterne lenker
*
Jan-Olav Løyning

**Jan-Olav Løyning** (født 24. august 1986) er en norsk bandyspiller. Han spiller for Stabæk. Han har også spilt ett år i Sverige for Gripen.

Løyning har 10 NM-gull på elitenivå, samt flere juniorgull. Han har 40+ A-landskamper, pluss en rekke kamper for aldersbestemte landslag. I 2004 vant han Dynamo-prisen i Stabæk Bandy for årets mest fremgangsrike ungdomsspiller. 

Han er bror av Petter Løyning, som også er bandyspiller for Stabæk.

#### Meritter
10 NM Gull Elite. 

30 + A Landskamper

## Referanser
József Várszegi

**József Várszegi** (født 7. september 1910, død 12. juni 1977) var en ungarske friidrettsutøver som deltok i de olympiske leker 1948 i London.

Várszegi vant en olympisk bronsemedalje i friidrett under Sommer-OL 1948 i London. Han kom på tredjeplass i spydkast bak finske Tapio Rautavaara og Steve Seymour fra USA.

## Referanser


## Eksterne lenker
*
Giuseppe Tosi

**Giuseppe Tosi** (født 25. mai 1916, død 10. juli 1981) var en italiensk friidrettsutøver som deltok i de olympiske leker 1948 i London. 

Tosi vant en olympisk sølvmedalje i friidrett under Sommer-OL 1948 i London. Han kom på andreplass i diskoskast bak sin landsmann Adolfo Consolini.

## OL-medaljer
* 1948  London  -  Sølv i friidrett, diskos  Italia

## Referanser


## Eksterne lenker
* 
* 
*
Skihopping under NM på ski

**Skihopping under NM på ski** omfatter medaljevinnerne i skihopping (spesielt hopp, senior) under NM og stedene de enkelte mesterskapene ble arrangert. Det er også tatt med ei liste over vinnerne av Damenes pokal (beste hopper) under hovedlandsrennet (NM) i årene 1909–1932, før spesielt hopprenn ble innført i mesterskapet.

## Historie
Norges Skiforbund ble stiftet 21. februar 1908, og det første hovedlandsrennet (NM) ble arrangert på Lillehammer året etter. De første årene besto hovedlandsrennet bare av 30&nbsp;km langrenn og kombinert. Det første forslaget om å innføre spesielt hopprenn i hovedlandsrennet ble fremmet i 1910, men først i 1933 ble det første spesialhopprennet arrangert, etter at skitinget hadde sagt nei seks ganger. Fra og med 1938 ble hovedlandsrennet erstattet av det offisielle norgesmesterskapet.

NM i årene 1941–1945 ble ikke arrangert på grunn av 2. verdenskrig og idrettsstreiken. I 1944 ble det imidlertid arrangert et (uoffisielt) norsk krigsmesterskap på ski i Sollefteå i Sverige, med vanlige NM-øvelser, deriblant hopp.

Før 1965 ble det bare hoppet i én bakke. Lagkonkurranse (kretslag) ble første gang arrangert i 1987. Kvinneklasse i NM ble innført i 2002 (sommer) og 2003 (vinter).

NM i stor bakke i 2007 ble avlyst på grunn av dårlig vær. Mesterskapet ble i stedet avviklet på plast i oktober.

Flere kombinertløpere har markert seg med gode resultater i NM i spesielt hopp. Den eneste kombinertløperen som har blitt norgesmester individuelt i spesielt hopp er Arne Larsen, som vant i 1962. Andre kombinertløpere med medalje i hopp er Simon Slåttvik (bronse 1950), Sverre Stenersen (sølv 1958), Tormod Knutsen (sølv 1960), Gjert Andersen (bronse normalbakke 1969), Tom Sandberg (bronse normalbakke 1977), Fred Børre Lundberg (delt bronse normalbakke 1994), Bjarte Engen Vik (bronse normalbakke 1998) og Jarl Magnus Riiber (sølv normalbakke 2016). Petter Tande ble norgesmester for lag da Sør-Trøndelag vant i 2003.

## Menn
### Damenes pokal
Damenes pokal ble tradisjonelt gitt til den beste hopperen i kombinertrenn. I hovedlandsrenn hadde ikke denne premien samme status som senere års medaljer til vinnere av det spesielle hopprennet, men den gir likevel en god indikasjon på hvem som var mesterskapets beste hopper.

### Vinter

### Sommer (uoffisielt)

## Kvinner
### Vinter

### Sommer (uoffisielt)

## Se også
*Kombinert under NM på ski
*Liste over norgesmestere i langrenn

## Referanser


## Litteratur
*Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6. s. 334-341
*Orklahopp: NM ski nordiske grener 
*Karsten Alnæs: *Jeg spenner mine ski – Historien om norsk skikultur*. Aschehoug, Oslo 2007. ISBN 978-82-03-23457-6, s. 278-289
*P. Chr. Andersen og Ragnar Wold (red.): *[http://urn.nb.no/URN:NBN:no-nb_digibok_2008050601019 Sport i navn og tall]*. 2. utgave. Schibsted, Oslo 1958 (s. 344, digitalisert av Nasjonalbiblioteket)
*Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 101 og 103, digitalisert av Nasjonalbiblioteket)
Ignace Heinrich

**Ignace Heinrich** (født 31. juli 1925, død 9. januar 2003) var en fransk friidrettsutøver som deltok i de olympiske leker 1948 i London og i 1952 i Helsingfors.

Heinrich vant en olympisk sølvmedalje i friidrett under Sommer-OL 1948 i London. Han kom på andreplass i tikamp bak Bob Mathias fra USA.

## OL-medaljer
* 1948  London  -  Sølv i friidrett, tikamp

## Referanser


## Eksterne lenker
*
Magnus Høgevold

**Magnus Høgevold** (født 3. november 1986) er en norsk landslagsspiller i bandy. Han spiller midtbane for Stabæk og er også klubbens kaptein. Høgevold debuterte på det norske landslaget i 2009. Han har også representert Norge på de aldersbestemte landslagene U-15, U-17 og U-19. Han ble kåret til årets spiller i norsk bandy i 2014. Hans sterkeste egenskaper på banen er hans meget gode skøyteferdigheter og arbeidskapasitet.. Han spiller med draktnummer 8.

## Referanser
Floyd Simmons

**Floyd Macon Simmons** (1923–2008) var en amerikansk friidrettsutøver som deltok i de olympiske leker 1948 i London og 1952 i Helsingfors.

Simmons vant en olympisk bronsemedalje i friidrett under Sommer-OL 1948 i London. Han kom på tredjeplass i tikamp bak sin landsmann Bob Mathias og Ignace Heinrich fra Frankrike.

## OL-medaljer
* 1948  London  -  Bronse i friidrett, tikamp
* 1952  Helsingfors  -  Bronse i friidrett, tikamp

## Referanser


## Eksterne lenker
* 
*
Seminolesjøen

**Seminolesjøen** er et vannreservoar lokalisert i de sørvestlige områdene av Georgia, mot grensen av Florida. Sjøens overflate har en størrelse på 37&nbsp;500 dekar (152 km²).

## Referanser


## Eksterne lenker
* 
*  Offisielt kart
Færøyenes riksvåpen

**[[Færøyene]]s riksvåpen** (færøysk: *Skjaldarmerki Føroya*) er et våpenskjold med en vær (*veðrur*) i sølv på blå bunn. Våpenet blir ofte bare kalt *Veðrur*.

Væren er det eldste politiske symbolet på Færøyene. Den kjennes fra lagrettemennenes segl fra 1300-tallet og fra stolene i Ólavskirkjan i Kirkjubøur fra 1400-tallet. Seglet ble brukt gjennom middelalderen og frem til det gamle Lagtinget ble oppløst i 1816. Med Hjemmestyreloven av 1948 ble seglet tatt i bruk igjen, ikke av det nye Lagtinget, men av Færøyenes regjering, ettersom regjeringssjefens tittel er *løgmaður*, «lagmann». Selget var rundt og i sort og hvitt med påskriften *Føroya landsstýri*. I 2003 kom riksvåpenet i en ny utgave som et skjold med farger fra Færøyenes flagg. Motivet er likt, men ikke det samme som i Gotlands landskapsvåpen som har en bukk med en korsfane.

## Referanser
Tärendöälven

**Tärendöälven**, eller **Tärendö älv**, (tornedalsfinsk: *Täränönväylä*, finsk: *Tärännönjoki*) er ei elv i Norrbottens län i Sverige. Den er en av de få bifurkasjonene i Norden. Bifurkasjoner av denne typen, som ligger langt fra munningen, og ender i ei helt annen elv, finnes få av i hele verden. Man pleier å sammenligne Tärendöälven med Casiquiare-kanalen i Brasil. Elva fører ved Junosuando mer enn halvparten av Torneälvens vannføring over til Kalixälven.
Hyen Idrettslag

**Hyen Idrettslag** (Hyen IL) er et fleridrettslag fra Hyen i Gloppen kommune. Laget ble stiftet i 1906, og har gjennom årene hatt tilbud sentrert rundt hovedidrettene friidrett og langrenn. Idrettslaget har senere også hatt en aktiv fotballgruppe. 

Idrettslagets mest kjente profiler er brødrene Morten Aa Djupvik, landslagstrener for Norges A-landslag i langrenn og den noe yngre langrennsløperen Roger Aa Djupvik.

## Historie
På 2000-tallet slo langrennsgruppa i Hyen IL seg sammen med Fjellhug/Vereide IL til Fjellhug/Vereide Hyen IL. Laget har stilt stafettlag under NM, og på den måten utnyttet ferdighetene til både Oddbjørn Hjelmeset og Roger Aa Djupvik, med gode plasseringer som resultat.

## Anlegg
Idrettslaget har bygget Hyen stadion i forbindelse med Hyen skole. Idrettshallen ved skolen nyttes til lagets treninger på kveldstid.

Laget nytter i tillegg det storslagne naturen i dalførene med en rekke oppkjørte skiløyper.

## Arrangement
I en årrekke har idrettslagene Brodd IL fra Rygg og Hyen IL og hatt en årlig pokalkamp i friidrett.

I forbindelse med det årlige arrangementet *Friluftshelga i Hyen* står idrettslaget for Hyen Triathlon.

## Kjente personer
* Morten Aa Djupvik, (f. 1975), landslagstrener for Norges A-landslag i langrenn 
* Roger Aa Djupvik (f. 1981), langrennsløper
* Jon Rolf Skamo Hope (f. 1998), langrennsløper

## Referanser

  
## Eksterne lenker
* 
* Hyen IL på *Hyen.com*
* Idretten i Gloppen hos NRKs fylkesleksikon
Idrettslaget Kvernbit

**Idrettslaget Kvernbit** (stiftet i 1930 som *Liv*) er et idrettslag fra Frekhaug i Meland kommune i Hordaland.

Klubben holder til på Fossemyra stadion, som ble åpnet i 1980 og som består av to kunstgressbaner, Fotballhallen Kvernbithallen og idrettshallen Meland Aktiv.

### Sportsgrener
Klubben er aktiv innen fotball, orientering, volleyball, klatring, innebandy og taekwondo. 

### Fotball
Lise Klaveness startet på 1990-tallet. Det var også her Trond Bjørndal begynte sin karriere. Tidligere fotballspiller Trond Egil Soltvedt er daglig leder i klubben per 2022. Innen herrefotball spiller A-laget i 4. divisjon i 2025, og B-laget – som også kalles «retro-laget» – rykket opp fra 7. divisjon i 2022 og har spilt i 6.divisjon siden.

Klubben arrangerer fotballcupen Kvernbit Cup hvert år. 

## Historie
Klubben ble stiftet i 1930 med navnet *Liv*, men navnet ble endret til *IL Kvernbit* ettersom det fantes en annen klubb med samme navn. Klubbens første formann var Karl P. Dale.

I 1967 startet klubben en egen fotballgruppe, og i 1969 stilte Kvernbit lag i fotballserien for første gang. Klubben hadde ikke egen bane, og lånte grusbanen til Nordhordland Folkehøgskule.

## Eksterne lenker
*
USA under Sommer-OL 1948

**USA under Sommer-OL 1948**. Sportsutøvere fra USA deltok under Sommer-OL 1948 i London. USA ble beste nasjon med 38 gull- 27 sølv- og 19 bronsemedaljer. Sprinteren Ralph Craig, som vant to olympiske gullmedaljer under Sommer-OL 1912 i Stockholm, var USAs  flaggbærer under åpningsseremonien.

## Medaljer

## Medaljevinnerne
Norrström

**Norrström** er ei kort elv i Stockholm og det primære utløpet fra Mälaren til Østersjøen og den vannveien som ga opphav til grunnleggelsen av Stockholm.

Norrström begynner i Riddarfjärden ved Strömsborg, hvor Vasabron nå strekker seg. Ved Helgeandsholmen deler Norrström seg i to grener som har hver sin barriere for å regulere vannføringen. I den sørlige grenen, Stallkanalen, holdes vannet tilbake, og mesteparten av vannføringen går via den nordre grenen, som ved Norrbro danner små stryk. Etter Helgeandsholmen og strykene ved Norrbro går Norrström over i et bredere og roligere løp. Her begynner Strömmen som strekker seg en bit videre ut i Saltsjön. Norrström slutter ved Strömbron.  

Norrström har gitt navn til nedbørfeltet som dannes av Mälaren og Hjälmaren med tilhørende vassdrag. Nedbørfeltet er på 22&nbsp;650&nbsp;km². Regnet etter middelvannføringen på 160&nbsp;m³/s er Norrström Sveriges tiende største elv. Blant de største tilløpselvene til Mälaren er Eskilstunaån, Arbogaån, Kolbäcksån og Fyrisån.

I Norrström fanges hundrevis av laks og sjøørret hvert år og sportfiskere er et vanlig syn. I år 2000 ble det tatt en laks her som veide nesten 22&nbsp;kg. Det finns over 30 ulike fiskeslag i Norrström, noe som gjør den til det artrikeste fiskeområdet i Stockholmsregionen. Siden 1970-tallet har det vært drevet en aktiv fiskeforvaltning, og laks og sjøørret er blitt satt ut.

## Se også
*Söderström
*Strömmen
*Stadsholmen
*Helgeandsholmen
*Stockholms historie
*Norrbro
*Stockholms ström

## Referanser
Running Man

**Running Man** har flere betydninger: 

* *[[Flykt for livet]]*, amerikansk roman fra 1982 av Stephen King
** *[[The Running Man (film fra 1987)|The Running Man]]*, en actionfilm fra 1987 basert på Stephen Kings roman
** *[[The Running Man (film fra 2025)|The Running Man]]*, en actionfilm fra 2025 basert på Stephen Kings roman
* *[[En mann på flukt]]*, amerikansk kriminaldrama 
* ''Running Man'' (sørkoreansk TV-program)
Torma kommune

** Torma ** er en tidligere landkommune i Jõgeva fylke i det østlige Estland, nordvest for Peipussjøen og med litt strandlinje langs denne innsjøen i øst, ved den selvstendige bykkommunen Mustvee. Kommunen Torma hadde cirka 2&nbsp;200 innbyggere og et areal på om lag 349&nbsp;km². 

Kommunens administrasjonssenter lå i Torma nordøst i kommunen med 583 innbyggere, mens tettstedet Sadala hadde 343 innbyggere. Folketallet i kommunen var klart fallende, men befolkningen i Torma by steg.

## Referanser
Pala kommune

** Pala ** er en tidligere landkommune sørøst i Jõgeva fylke i det østlige Estland, og nordvest for Peipussjøen med litt strandlinje langs denne innsjøen i øst. Kommunen hadde cirka 1&nbsp;350 innbyggere og et areal på om lag 157&nbsp;km². 

Kommunens administrasjonssenter lå i Pala sørøst i kommunen med 210 innbyggere. Folketallet i kommunen var stigende.

Pala ble innlemmet i Peipsiääre kommune i 2017, og ble samtidig overført fra Jõgeva til Tartu fylke.

## Referanser


## Eksterne lenker
*
Bruce Harlan

**Bruce Harlan** (født 2. januar 1926 i Pennsylvania, død 22. juni 1959)  var en amerikansk stuper som deltok i de olympiske leker 1948 i London.

Harlan ble olympisk mester i stuping under Sommer-OL 1948 i London. Han vant konkurransen i sviktstup foran to landsmenn. I tårnstupkonkurransen kom han på andreplass bak sin landsmann Samuel Lee
## OL-medaljer
* 1948  London  -  **Gull** i stuping, sviktstup
* 1948  London  -  Sølv i stuping, tårnstup

## Eksterne lenker
*
Kasepää kommune

**Kasepää** var en landkommune nordøst i Jõgeva fylke i det østlige Estland, langs den nordvestlige bredden av Peipussjøen med strandlinje langs denne innsjøen i øst. Kommunen hadde cirka 1&nbsp;300 innbyggere og et areal på om lag 41&nbsp;km². Kommunens administrasjonssenter lå i strandstedet Raja nordøst i kommunen med 468 innbyggere. I 2017 ble Kasepää innlemmet i Mustvee kommune.

En større landsby – Kasepäa – ligger ved riksvei 42 like ved der hvor denne møter riksvei 3. Mellom tettstedet Kasepää og byen Mustvee går en vei lands Peipus-stranden, og langs denne veien ligger Europas lengste rekkelandsby (tänavküla), den 7 km lange Tiheda. Husene ligger utelukkende langs veien. Landsbyen ble opprettet av Gamle troende som hadde flyktet fra starens forfølgelser i Russland på slutten av 1600-tallet. De lever som fiskere og grønnsaksdyrkere i en livsstil som er relativt uendret siden 18- og 1900-tallet.

## Referanser
Tabivere kommune

** Tabivere ** er en tidligere landkommune beliggende sør i Jõgeva fylke i det østlige Estland, langs den nordvestlige bredden av Peipussjøen med strandlinje langs denne innsjøen i øst. Kommunen hadde cirka 2&nbsp;470 innbyggere og et areal på om lag 200&nbsp;km². 

Kommunens administrasjonssenter lå i strandstedet Tabivere sør i kommunen med 1038 innbyggere. Folketallet i kommunen var stabilt.

## Referanser
Miller Anderson

**Miller Altman Anderson** (født 27. desember 1922 i Chicago, Illinois, død  9. oktober 1965 i Columbus, Ohio) var en amerikansk stuper som deltok i de olympiske leker 1948 i London og 1952 i Helsingfors.

Anderson vant en olympisk sølvmedalje i stuping under Sommer-OL 1948 i London. Han kom på andreplass i sviktstup bak sin landsmann Bruce Harlan.

Fire år senere, under sommer-OL 1952 i Helsingfors, vant han en ny sølvmedalje i sviktstup, han kom på andreplass bak David Browning fra USA.

## OL-medaljer
* 1948  London  -  sølv i stuping, sviktstup
* 1952  Helsingfors  -  Sølv i stuping, sviktstup

## Referanser


## Eksterne lenker
*
Senkesmiing

**Senkesmiing** er en tilvirkningsmetode for massefremstilling av arbeidsstykker av stål, messing, kobber, lettmetaller o.l. I stedet for at metallet blir banket eller bøyd til i oppvarmet tilstand som ved tradisjonell smiing, brukes det er form, en *senke*, som metallet i varm tilstand presses eller slås ned i.  Det kan brukes en enkel, åpen senke, eller dobbel senke; over- og undersenke. Denne teknikken er svært kostnads- og tidsbesparende ved masseproduksjon av metalldeler.

## Referanser
Victoria Draves

**Victoria «Vicki» Manalo Draves** (1924–2010) var en amerikansk stuper som deltok i de olympiske leker 1948 i London.

Draves ble olympisk mester to ganger i stuping under Sommer-OL 1948 i London. Hun vant konkurransen både i svikt- og i tårnstup for kvinner.
## OL-medaljer
* 1948  London  -  **Gull** i stuping, sviktstup, kvinner  USA
* 1948  London  -  **Gull** i stuping, tårnstup, kvinner  USA

## Referanser


## Eksterne lenker
*
John Strong (kaptein)

**John Strong** (1654–1693) var en engelsk kaptein og oppdagelsesreisende.

Under en ekspedisjon fra London til Sør-Amerika 1689–1691 som kaptein på «Welfare», oppdaget han sundet mellom de to hovedøyene i øygruppen Falklandsøyene. Han navnga sundet Falkland Sound (Falklandssundet) etter Anthony Cary, 5. vicomte av Falkland som var deleier i «Welfare». Senere ble navnet tatt i bruk på hele øygruppen.

Den 27. januar 1690 foretok han den første registrerte ilandstigningen på Falklandsøyene. Ekspedisjonen fortsatte gjennom Magellanstredet.

## Referanser


## Kilder
*
Põltsamaa kommune

** Põltsamaa landkommune** er en landkommune beliggende vest i Jõgeva fylke i det østlige Estland. Kommunen har cirka 10&nbsp;000 innbyggere og et areal på om lag 890&nbsp;km². 

Kommunens administrasjonssenter ligger i byen Põltsamaa som også er en egen bykommune. Den største byen i landkommunen er Adavere med 651 innbyggere, Lustivere har 428, Võisiku har 412, Esku har 384 mens Kamari har 185. Folketallet i kommunen er tydelig fallende.

Den nåværende kommunen ble opprettet den 21. oktober 2017 gjennom en sammenslåing av daværende Põltsamaa landkommune og Põltsamaa bykommune, samt kommunene Pajusi (unntatt byen Kaave) og Puurmani (unntatt byene Jõune, Pööra, Saduküla og Härjanurme).

## Referanser


## Eksterne lenker
*
Põltsamaa

** Põltsamaa by** (estisk: *Põltsamaa linn*, tysk: *Oberpahlen*) er en by vest i Jõgeva fylke i det østlige Estland. Byen er administrasjonssentrum i Põltsamaa landkommune. 

Her renner også elva med samme navn.

## Eksterne lenker
*
Saare kommune

**Saare** var en landkommune beliggende øst i Jõgeva fylke i det østlige Estland, et lite stykke vest for Peipussjøen. Kommunen hadde cirka 1&nbsp;4390 innbyggere og et areal på om lag 224&nbsp;km². Kommunens administrasjonssenter lå i Kääpa med 206 innbyggere. Folketallet i kommunen var stabilt. I 2017 ble Saare innlemmet i Mustvee kommune.

## Referanser
Samuel Lee

:*For den engelske fotballspilleren, se [[Sammy Lee]]*

**Samuel «Sammy» Lee** (født 1. august 1920 i Fresno, California, død 2. desember 2016 i Newport Beach) var en amerikansk stuper som deltok i de olympiske leker 1948 i London.

Lee ble olympisk mester i stuping under Sommer-OL 1948 i London. Han vant konkurransen i tårnstup foran sin landsmann Bruce Harlan. I svikstupkonkurransen kom han på tredjeplass bak sine landsmenn Bruce Harlan og Miller Anderson

Fire år senere, under Sommer-OL 1952 i Helsingfors, vant han sin andre olympiske tittel i tårnstup.
## OL-medaljer
* 1948  London  -  **Gull** i stuping, tårnstup
* 1952  Helsingfors  -  **Gull** i stuping, tårnstup
* 1948  London  -  Bronse i stuping, svikttup

## Referanser


## Eksterne lenker
*
Zoe Ann Olsen

**Zoe Ann Olsen-Jensen** (født *Olsen* 11. februar 1931 i Council Bluffs i Iowa) var en amerikansk stuper som deltok i de olympiske leker 1948 i London og 1952 i Helsingfors.

Olsen vant en olympisk sølvmedalje i stuping under Sommer-OL 1948 i London. Hun kom på andreplass i sviktstup bak sin landsmann Victoria Draves.

## OL-medaljer
* 1948  London  -  Sølv i stuping, sviktstup, kvinner
* 1952  Helsingfors  -  Bronse i stuping, sviktstup, kvinner

## Referanser


## Eksterne lenker
*
Mustvee

** Mustvee** er en by nordøst i Jõgeva fylke i det østlige Estland. Byen ligger på nordvestkysten av innsjøen Peipus, og er administrasjonssenter i Mustvee landkommune. 

Mustvee er også ei elv som renner gjennom byen. Sør for Mustvee ligger landsbyen Tiheda.

## Referanser


## Eksterne lenker
*
Jõgeva

** Jõgeva** er en by i Jõgeva fylke i det østlige Estland. Byen er administrasjonssentrum i Jõgeva landkommune og Jõgeva fylke.

Byen har estisk kulderekord med −43,5*C.

## Referanser


## Eksterne lenker
*
Jõgeva kommune

** Jõgeva** er en landkommune beliggende nord i Jõgeva fylke i det østlige Estland. Kommunen har cirka 13&nbsp;500 innbyggere og et areal på om lag 1&nbsp;040&nbsp;km². Øst i fylket går det en enorm morene, 10 kilometer lang, i nord-sør retning gjennom landsbyen Laiuse. Riddere fra Den tyske orden bygde et fort her på 1400-tallet, og i november 1700 etablerte den svenske kong Karl XII sitt vinterkvarter her etter seieren ved Narva, under den store nordiske krig.

Kommunens administrasjonssenter ligger i byen Jõgeva. Den største byen i landkommunen er Siimusti med 734 innbyggere, Jõgeva har 613 innbyggere utenfor bygrensene og innenfor grensene til landkommunen, Laiuse øst i kommunen har 468 inmnbyggere, og Kuremaa har 375 innbyggere.

Den nåværende kommunen ble opprettet den 24. oktober 2017 gjennom en sammenslåing av den daværende Jõgeva kommune med kommunene Jõgeva, Palamuse, Torma (uten byen Võtikvere), en del av Puurmani (byene Jõune, Pööra, Saduküla og Härjanurme), samt en del av Pajusi (byen Kaave).

Presten Johan Kõpp bodde i landsbyen Laiuse i mellomkrigstiden. I samme landsby var maleren Rein Mägar (f. 1943) født, og malte sine dramatiske landskapsmalerier fra morenelandskapet her.

## Referanser


## Eksterne lenker
*
Storelva (Bergen)

**Storelva**, også kalt Arnaelva, munner ut i Arnavågen ved Øyrane Torg i Indre Arna. Den er Bergens eneste lakseelv. Det er ikke uvanlig å ta laks på 10-15 kg her. I 2009 ble en ny laksetrapp åpnet, noe som forlenget laksens vandremulighet med 3000 meter i elven.

Vannføringen kommer fra Haukelandsvatnet, og fra Gullfjellet via Skåldalselva fra Osavatnet, og fra Reppadalen og noen mindre tilløp.


Fil:Haukelandsvatnet sett fra Nesheia med Haukeland i bakgrunnen og Livarden som høyeste.jpg|Haukelandsvatnet hvor Storelva starter fra 
Fil:Storelva laksetrapp.JPG|Storelvas laksetrapp i Lilandsfossen fra 2009 
Fil:Storelva fiskeforbud.JPG|Storelva med fiskeforbud i den nye delen ovenfor laksetrappen 


## Eksterne lenker
* Arna Sportsfiskarlag 
* Indre Arna Info
Pajusi kommune

** Pajusi ** er en tidligere landkommune beliggende nordvest i Jõgeva fylke i det østlige Estland. Kommunen hadde cirka 1&nbsp;480 innbyggere og et areal på om lag 232&nbsp;km². 

Kommunens administrasjonssenter lå i byen Kalana med 120 innbyggere. Folketallet i kommunen var fallende.

## Referanser


## Eksterne lenker
*
Mysterier med George Gently

***Mysterier med George Gently*** (orig: *Inspector George Gently*) er en britisk krimserie som gikk sporadisk på BBC One fra 2007 til 2017. Serien foregår i 1960-årene og er basert på *Inspector Gently*-romanene av Alan Hunter. Tittelrollen blir spilt av Martin Shaw. I bøkene foregår handlingen i Norfolk, mens den i TV-serien finner sted i Northumberland og Durham.

I Norge gikk serien på NRK1 fra 2009.

## Referanser


## Eksterne lenker
* 
* ''Mysterier med George Gently'' hos bbc.co.uk
Birte Christoffersen

**Birte Christoffersen-Hanson**, senere **Ekberg**, (1924–2026) var en dansk stuper som deltok i de olympiske leker 1948 i London, 1956 i Melbourne og 1960 i Roma.

Christoffersen vant en olympisk bronsemedalje i stuping under Sommer-OL 1948 i London. Hun kom på tredjeplass i tårnstup for kvinner bak Victoria Draves og Patricia Elsener fra USA. I sviktstup ble hun nummer ni. Åtte år senere, under Sommer-OL 1956 i Melbourne representerte hun Sverige, hun ble nummer åtte i tårnstup og kom på niendeplass i sviktstup. Hennes siste OL ble Sommer-OL 1956 i Roma, hvor hun ble nr 12 i tårnstup.

Hun var tanten til den svenske svømmeren Ida Hanson som deltok under Sommer-OL 1976 i Montréal.

## OL-medaljer
* 1948  London –  bronse i stuping, tårnstup

## Referanser


## Eksterne lenker
*
Filet

**Filet** (fra fransk: *filet*, «nettverk», av *fil*, «tråd») betegner det lange, smale kjøttstykket som skjæres ut langs ryggraden på slakt av storfe, vilt og svin. Fileten er i hovedsak hentet fra den lange ryggmuskelen/-ryggstrekkeren (longissimus dorsi), indrefileten fra store lendemuskel (psoas major). Filet brukes også om renskårne, benfrie stykker av fugl, fisk og sild. Både ryggstykker og hele sider av fisk omtales som fileter, de kan være med og uten skinn, alt etter hva som er hensiktsmessig for videre foredling og bruk.

**Filet** brukes også innen bokbinderfaget om forgylte linjer og finmønstret dekor på en bokrygg og om håndarbeider som lages på en nettbunn.

## Referanser
Patricia Elsener

**Patricia «Patsy» Anne Elsener** (født 22. oktober 1929 i Oakland, California, død 29. september 2019) var en amerikansk stuper som deltok i de olympiske leker 1948 i London.

Elsener vant to olympiske medaljer i stuping under Sommer-OL 1948 i London. Hun kom på andreplass i tårnstup for kvinner bak Victoria Draves. I sviktstup ble hun nummer tre bak sine landsmenn Victoria Draves og Zoe Ann Olsen.

## OL-medaljer
* 1948  London  -  sølv i stuping, tårnstup
* 1948  London  -  bronse i stuping, sviktstup

## Referanser


## Eksterne lenker
*
John Davis (oppdager)

**John Davis** (1550–1605) var en engelsk oppdagelsesreisende. Han har gitt navn til Davisstredet mellom Grønland og Nord-Amerika som han passerte i 1587 på leting etter Nordvestpassasjen. Han var i årene 1585–1587 tre ganger på Grønland, og han var den første som beskrev øya og beboerne.

I perioden 1591–1593 deltok han på en ekspedisjon med fire skip fra England til Stillehavet, ledet av Thomas Cavendish. Før de nådde Magellanstredet, forliste Davis' skip «Daintie», og han overtok da kommandoen over «Desire». I et nytt forsøk på å nå Magellanstredet, kom skipet på avdrift, og den 14. august 1592 fikk de Falklandsøyene i syne. Dette er den første sikre observasjonen av øygruppen, men et kart fra 1522 viser at portugisere kan ha kjent til øyene.

John Davis var den første engelskmann som skrev en bok om navigasjon: *The Seamans Secrets* (1595 og flere senere utgaver). Han er kjent for oppfinnelsen av daviskvadranten, et navigasjonsredskap til bestemmelse av breddegraden.

John Davis ble drept av japanske pirater ved øya Bintang i nærheten av Sumatra 29. desember 1605.

## Referanser


## Eksterne lenker
* ''The Seamans Secrets'' Utgaven fra 1657
Palamuse kommune

** Palamuse ** er en tidligere landkommune beliggende midt-sørlig i Jõgeva fylke i det østlige Estland. Kommunen hadde cirka 2&nbsp;520 innbyggere og et areal på om lag 216&nbsp;km². 

Kommunens administrasjonssenter lå i byen Palamuse med 646 innbyggere, nord i kommunen. Folketallet i kommunen var svakt stigende.

## Referanser


## Eksterne lenker
*